**MS «Costa Deliziosa»** er et cruiseskip, og tidligere flaggskip, som driftes av det italienske rederiet Costa Crociere. Skipet ble bestilt i 2007 som ett i en serie av fem cruiseskip bestilt av Costa. MS «Costa Deliziosa» ble bygget av skipsverftet Fincantieri. Costa offentliggjorde byggingen av skipet i mars 2009, og overleverte det til rederiet i januar 2010.

Design og konstruksjon
----------------------

Costa Deliziosa in night*Costa Deliziosa* en natt
Kjølnedleggingseremonien ble utført ved Fincantieris verft i Ancona i Italia. I juli 2008 var kjølen og første delen av konstruksjonen ferdig, som da ble slep til Fincantieris Marghera skipsverft for videre arbeid og utrustning av skroget. Den 12. mars 2009 forlot Deliziosa tørrdokken. Skipet ble overlevert til Costa Cruises 31. januar 2010 i Venezia  MS «Costa Deliziosa» er det tredje fartøyet som ble overlevert til Fincantieri til Costa Cruises i løpet av en periode på ni måneder, og et av fem cruiseskip som ble satt i tjeneste av rederiet i løpet av 2012, noe som førte til en økning av passasjerkapasiteten på 50%.

MS «Costa Deliziosa» er 292 meter (958 ft 0 ") lang, med en bredde på 32,3 meter (106 ft 0 "). Skipet har en brutto tonnasje på 92,700 BRT, med passasjerantall på 2 828 i 1 130 lugarer. Skipet har en marsjfart på 21,6 knop (40,0 km/t; 11,1 m/s), og en toppfart på 23,6 knop (43,7 km/t; 12,1 m/s). Rundt 3 000 mennesker jobbet under byggingen av skipet som koster mer enn €450 millioner kroner .

Dåpsseremoni
------------

MS «Costa Deliziosa» ble døpt i Port Rashid i De forente arabiske emirater 23. februar, under sin jomfrutur, som startet fra Savona den 5. februar, og ble med det det første cruiseskipet i verden til å bli døpt i en arabisk by. I ærbødighet til den muslimske tro i Dubai, ble det brukt en glassflaske som inneholdt juice som ble produsert på en spesiell dato, istedenfor musserende vin, champagne eller prosecco som vanligvis blir brukt under en skipsdåp. Dåpen var planlagt å sammenfalle med åpningsseremonien for den nye cruiseterminalen i Port Rashid

Anløpshavner
------------

Costa Deliziosa in Geirangerfjord, Norway, 2011.MS «Costa Deliziosa» i Geirangerfjorden i Norge i 2011.
Skipet brukte første del av sin tid i syvdagers cruise-seilaser i Den persiske gulf. Sommeren ble skipet forflyttet til København for en syvdagers rundtur i Baltikum.

28. desember 2011 startet MS «Costa Deliziosa» et 100 dagers verdenscruise. Etter avgang fra Savona besøkte skipet Karibien, Los Angeles, San Francisco, Hawaii, Samoa, Fiji, New Zealand, Australia, Singapore, Thailand, Sri Lanka, De forente arabiske emirater og Egypt, før hun returnerte til Italia.

Om sommeren opererte skipet ukesturer i Norden, mens på våren og høsten foregikk rundt Middelhavet, Kanariøyene og Svartehavet med snuhavn i Savona. Fra januar til og med april 2013, og i 2014, seile skipet på et nytt 100-dagers verdenscruise. Det var på en av disse verdenscruisene at fartøyet reddet åtte seilere i Atlanterhavet etter at de hadde truffet et uidentifisert objekt. Skipet endret kurs for å redde de skipbrudne, og fortsatte deretter videre til Antigua.

Hver sommer seiler skipet i de østlige delene av Middelhavet, til destinasjoner som Hellas, Tyrkia og Kroatia.

Hendelser
---------

### COVID-19-pandemien

Når COVID-19-pandemien for alvor brøt ut i de vestlige landene den 3. april 2020, lå skipet til kai i Muscat i Oman med 1 830 gjester og et mannskap på 899. Rederiet arbeidet en stund med å finne en passende havn hvor passasjer og mannskap kunne sosialt distansere seg og opprettholde sanitære retningslinjer av myndighetene før de kunne returnere til sine respektive hjemland.

Etter at skipet ble nektet å anløpe Fremantle i Australia, fortsatte skipet til Europa. Den 20. april 2020 kunne 183 passasjerer fra Den iberiske halvøy og 112 passasjerer fra Frankrike, forlate skipet som fikk anløpe Barcelona. Ingen tilfeller av Covid-19 hadde blitt rapportert til myndighetene fra og med denne dato fra passasjerer og mannskap om bord. Skipet satte deretter kursen mot Genova med 1 519 passasjerer og et mannskap på 898 om bord, hvor hun ankom den 22. april. Det er meget sannsynlig at MS «Costa Deliziosa» var det nest siste cruseskipet til å få av sine passasjerer, da det siste skipet var MS «Artania» til Phoenix Reisen.

Bildegalleri
------------

* MS «Costa Deliziosa» i solnedgang ved Grand Turk Island.MS «Costa Deliziosa» i solnedgang ved Grand Turk Island.
* MS «Costa Deliziosa» til kai i Honningsvåg.MS «Costa Deliziosa» til kai i Honningsvåg.

Lignende skip
-------------

* Spirit-klassen - En lignende klasse av Panamax skip som driftes av Carnival Cruise Lines.
* Radiance-klassen - En lignende klasse av Panamax-skip som driftes av Royal Caribbean International
* MS «Arcadia» - et lignende Panamax-skip som driftes av P&O Cruises.
* MS «Queen Victoria» og MS «Queen Elizabeth» - et tilsvarende sett av Panamax' store skip som driftes av Cunard Line.
* Vista-klasse - En lignende klasse av Panamax-skip som driftes av Holland America Line
* Signatur-klasse-cruiseskip - En lignende klasse av Panamax-skip som driftes av Holland America Line
* MS «Coral Princess» og MS «Island Princess» - et tilsvarende sett av Panamax-skip som driftes av Princess Cruises

Referanser
----------

1. 1 2 3   (pressemelding) .  Manglende eller tom `|tittel=` (hjelp)
2. 1 2 3 4  Niemelä, Teijo (31. januar 2010). «Costa Deliziosa handed over». *Cruise Business Review*. Arkivert fra originalen 19. november 2012. Besøkt 16. februar 2010.
3. ↑  «Costa Deliziosa». Besøkt 1. februar 2010.
4. 1 2   (pressemelding) .  Manglende eller tom `|tittel=` (hjelp)
5. ↑  Garrison, Linda. «Costa Deliziosa Christening Event in Dubai». Arkivert fra originalen 30. mai 2010. Besøkt 24. april 2010.
6. ↑  Maierbrugger, Arno (29. januar 2010). «New Port Rashid terminal set to boost Dubai cruise tourism». *Gulf News*. Besøkt 1. februar 2010.
7. ↑  Marilyn (9. februar 2010). «Costa To Cruise The Red Sea». *Holiday Hypermarket*. TUI Travel PLC. Arkivert fra originalen 31. mars 2010. Besøkt 15. februar 2010.
8. ↑  «Cruise Ship Saves 8 Sailors From Sinking Vessel». Cruise Critic. Besøkt 20. januar 2014.
9. ↑  Delahaye, Julie. «You can now bag Lake Garda holidays complete with a cruise to Greece and Croatia».
10. ↑  Impelli, Matthew. «Eight cruise ships still carrying passengers at sea as coronavirus cases grow around the world».
11. ↑  Street, Francesca. «What happened on board the last cruise ship still at sea».
12. ↑  The Last Three Cruise Ships at Sea Are Finally Going Home New York Magazine 20 April 2020
13. ↑  «Coronavirus, Costa Deliziosa oggi pomeriggio a Genova con 2.500 persone a bordo». Genova24. Besøkt 26. april 2020.
14. ↑  «Genova, Deliziosa all'ingresso del porto: il vento rallenta le operazioni d'attracco, Genova - Cronaca». Primocanale.it. Besøkt 26. april 2020.
15. ↑  «Costa Deliziosa in porto, i crocieristi del giro del mondo rientrati in Italia dopo 108 giorni». Ilgazzettino.it. Besøkt 26. april 2020.
16. ↑  «Last cruise ship at sea finally reaches port | CNN Travel». Cnn.com. Besøkt 26. april 2020.

Eksterne lenker
---------------

* Offisielt nettsted Rediger på Wikidata

* (en) IMO 9398917 – kategori av bilder, video eller lyd på Commons Rediger på Wikidata
* (en) «Costa Deliziosa» – Den internasjonale sjøfartsorganisasjonen Rediger på Wikidata